Szakdolgozatom a családon belüli erőszakról, azon belül, a verbális bántalmazásról szól. Mivel ezzel a jelenséggel még kevesen foglalkoztak, ezért úgy gondoltam érdemes ebben a témában kutatni. A kutatás célja, a családon belüli verbális erőszak részletesebb megismerése a szakirodalmak és statisztikák alapján. Az empirikus kutatásomat szakemberekkel készített interjúval valósítottam meg. Az interjúban arra kerestem a választ, hogy miképp látják a szakemberek a problémát? Milyen preventív módszereket javasolnak a családon belüli verbális erőszak visszaszorítására? Az interjú során kiderült, hogy a családon belüli szóbeli bántalmazás egy rejtőzködő probléma, amely kísérője illetve előzménye lehet más bántalmazási formáknak. A felhasznált szakirodalmak egy része szerint, a nők gyakrabban élnek verbális erőszakkal a társukkal szemben, mint a férfiak. Az interjú eredményei azt mutatták, hogy a férfiak között gyakoribb a verbális bántalmazó. A szakirodalom és az interjúk eredményei megegyeznek abban, hogy a verbális erőszak a gyermekekre negatívabban hat, mint a felnőttekre. Meglátásom szerint a családon belüli erőszak férfi áldozataival, és a családon belüli verbális erőszakkal többet kellene foglalkoznia a tudománynak kutatások szempontjából. Valamint a média is felfigyelhetne rá.
Családon belüli erőszak, Verbális bántalmazás, Család
Networked Digital Library of Theses and Dissertations